Príloha č. 1 výzvy na predkladanie ponúk

**OPIS PREDMETU ZÁKAZKY**

**Názov zákazky:**

**Diagnostika, servis, opravy a náhradné diely pre mostové žeriavy**

Predmetom zákazky je vykonávanie servisných služieb na zdvíhacích zariadeniach a dodanie náhradných dielov.

Predmetom zákazky sú nasledovné žeriavy:

KPK MŽDZE 9/6/19.5, v. č.: 5402/10 (nachádza sa v zásobníku odpadu)

KPK MŽDZE 9/6/19.5, v. č.: 5403/10 (nachádza sa v zásobníku odpadu)

KPK MŽDZE 5/16,2 v. č.: 5620/10 (nachádza sa v hale odškvarovania)

Pri poskytovaní predmetu zákazky je úspešný uchádzač (ďalej aj „zhotoviteľ“) povinný obstarávateľovi (ďalej aj „objednávateľovi“) dodávať výlučne nové originálne náhradné diely   
a súčiastky. Služby musia byť počas celého trvania zmluvného vzťahu poskytované v súlade s technologickými postupmi výrobcu pri dodržiavaní najvyšších kvalitatívnych štandardov, so všeobecne záväznými právnymi predpismi a príslušnými technickými normami   
s vynaložením odbornej starostlivosti, hospodárne a efektívne, pričom zhotoviteľ musí postupovať podľa požiadaviek objednávateľa a dbať na jeho oprávnené záujmy.

**Popis pravidelnej plánovanej servisnej služby:**

Pravidelná preventívna prehliadka bude vykonávaná 1x za šesť kalendárnych mesiacov za účelom zaistenia bezpečnosti a spoľahlivosti zariadenia. Objednávateľovi bude doručený protokol o prehliadke. Na základe výstupov z prehliadky, bude v prípade zistených porúch navrhnutý postup na ich odstránenie.

**Popis neplánovanej servisnej služby:**

Výjazd servisného technika na základe nahlásenia poruchy alebo požiadavky na diagnostiku a odstránenie poruchy a súvisiaca dodávka náhradných dielov. Výjazd servisného technika sa požaduje **do 48 hodín** od stanoveného termínu, alebo podľa dohody v prípade nepredvídaných preukázateľných okolností (napr. náhradné diely potrebné na opravu nie sú momentálne dostupné na sklade, mešká dodávka objednaných náhradných dielov, nedostatky v technickom stave a pod.). V prípade havarijného stavu sa požaduje výjazd **do 24 hodín** od stanoveného termínu.

Rozsah opráv je zhotoviteľ povinný pred samotnou opravou odkonzultovať s poverenou osobou objednávateľa.

Po každej oprave požaduje objednávateľ vypracovanie správy z opravy (protokolu) a jeho dodanie v digitálnej forme a 1 ks v tlačenej forme.

Správa musí minimálne obsahovať:

* dátum opravy, identifikačné údaje spoločnosti, ktorá opravu vykonala,
* rozsah opravy a čas trvania opravy (podklad pre kontrolu fakturácie),
* príčinu poruchy,
* prípadnú fotografickú dokumentáciu z opravy,
* popis potrebnej – požadovanej údržby, odhadovanú životnosť,
* záverečné odporúčania pre objednávateľa.

Neplánované servisné práce budú zhotoviteľovi fakturované samostatne a účtované hodinovou sadzbou za práce servisného technika, v ktorej budú zahrnuté všetky súvisiace náklady s výkonom servisnej služby (napr. dopravné náklady, čas strávený na ceste a iné).

Všetky plánované opravy, napr. odstránenie porúch s výmenou náhradných dielov budú vykonávané zhotoviteľom na základe požiadavky objednávateľa, písomnej ponuky zhotoviteľa odsúhlasenej objednávateľom.

**Dodávka náhradných dielov:**

V rámci zákazky sa požaduje dodanie najporuchovejších originálnych náhradných dielov, ktoré budú uskladnené u objednávateľa:

*Tabuľka č. 1:* ND pre KPK MŽDZE 9/6/19.5:

|  |  |  |
| --- | --- | --- |
| **Číslo** | **Názov** | **Počet kusov** |
| 1 | Koleso 500-150 (Číslo výkresu: 2620 - 2.2.1) | 2 |
| 2 | Hriadeľ hnací (Číslo výkresu: 2620 - 2.2.2) | 2 |
| 3 | Koleso 500 (Číslo výkresu: 2620 - 2.3.1) | 2 |
| 4 | Hriadeľ hnaný (Číslo výkresu: 2620 - 2.3.2) | 2 |
| 5 | Koleso 320 (Číslo výkresu: 2620 - 3.4.2) | 4 |
| 6 | Hriadeľ hnací (Číslo výkresu: 2620 - 3.4.3) | 2 |
| 7 | Hriadeľ (Číslo výkresu: 2620 - 3.4.4) | 2 |
| 8 | Ložisko 22322JW33 (STN: 024705) | 4 |
| 9 | Pero 36e7 x 20-130 (STN: 022562) | 2 |
| 10 | Pero 18e7 x 11-140 (STN: 022562) | 2 |
| 11 | Ložisko 23024W33 (STN: 024705) | 1 |
| 12 | Ložisko KU3550 | 2 |
| 13 | Pero 28e7 x 16-110 (STN: 022562) | 4 |
| 14 | Pero 12e7 x 8-120 (STN: 022562) | 2 |
| 15 | Ložisko 22314JW33 (STN: 024705) | 8 |
| 16 | Ložisko 6207 2 RS (STN: 024640) | 2 |
| 17 | Kladka 365 STAHL (alebo ekvivalent) | 1 |
| 18 | Kladka 418 STAHL (alebo ekvivalent) | 1 |
| 19 | Voľnobežka HMK8/12,5 D1=24 pre káblový bubon pre zdvihu 9t žeriava | 2 |
| 20 | Oceľové lano D16mm 1960B pravé CASAR TURBOPLAST (alebo ekvivalent) - 150m | 1 |

*Tabuľka č. 2:* ND pre KPK MŽDZE 5/16,2:

|  |  |  |
| --- | --- | --- |
| **Číslo** | **Názov** | **Počet kusov** |
| 1 | Koleso 500-320 (Číslo výkresu: 2641 - 3.1.2) | 4 |
| 2 | Hriadeľ hnací (Číslo výkresu: 2641 - 3.1.3) | 2 |
| 3 | Hriadeľ (Číslo výkresu: 2641 - 3.1.4) | 2 |
| 4 | Koleso 250 (Číslo výkresu: 2641 - 4.1.1.2) | 2 |
| 5 | Hriadeľ hnací (Číslo výkresu: 2641 - 4.1.1.3) | 1 |
| 6 | Hriadeľ (Číslo výkresu: 2641 - 4.1.1.4) | 1 |
| 7 | Koleso 250 (Číslo výkresu: 2641 - 4.1.2.2) | 2 |
| 8 | Hriadeľ hnací (Číslo výkresu: 2641 - 4.1.2.3) | 1 |
| 9 | Hriadeľ (Číslo výkresu: 2641 - 4.1.2.4) | 1 |
| 10 | Hriadeľ (Číslo výkresu: 2641 - 4.1.3.1) | 1 |
| 11 | Pero 28e7 x 16-110 (STN: 022562) | 4 |
| 12 | Pero 10e7 x 8-90 (STN: 022562) | 2 |
| 13 | Ložisko 22314JW33 (STN: 024705) | 4 |
| 14 | Pero 10e7 x 8-100 (STN: 022562) | 1 |
| 15 | Pero 22e7 x 14-84 (STN: 022562) | 2 |
| 16 | Ložisko 6314 (STN: 024640) | 4 |
| 17 | Pero 22e7 x 14-85 (STN: 022562) | 2 |
| 18 | Pero 10e7 x 8-95 (STN: 022562) | 4 |
| 19 | Ložisko 22316JW33 (STN: 024705) | 1 |
| 20 | Ložisko 22318JW33 (STN: 024705) | 1 |
| 21 | Pero 25e7 x 14-270 (STN: 022562) | 2 |
| 22 | Ložisko 6305 2RS (STN: 024640) | 2 |
| 23 | Ložisko 6001 2RS (STN: 024640) | 1 |
| 24 | Kladka 250 STAHL (alebo ekvivalent) | 1 |
| 25 | Kladka 365 STAHL (alebo ekvivalent) | 2 |

Objednávateľ stanovil na nákup náhradných dielov, ktoré nie sú uvedené v Tabuľke č. 1   
a č. 2 tohto dokumentu (v prípade, ak už nebudú na sklade u objednávateľa aj náhradné diely uvedené v tabuľkách vyššie) a budú potrebné v rámci servisného úkonu (opravy), fixnú sumu vo výške 15 000,- EUR bez DPH (*táto suma bude zahrnutá do celkovej zmluvnej ceny predmetu zákazky*).

Zhotoviteľ na potrebné náhradné diely doručí objednávateľovi pred opravou aktuálnu cenovú ponuku. Dodávka náhradných dielov bude realizovaná zhotoviteľom po odsúhlasení cenovej ponuky objednávateľom.

Cena náhradných dielov musí byť obvyklá na trhu s maximálnou odchýlkou + 5 % od výšky cien na trhu. V prípade, ak objednávateľ vyhodnotí cenovú ponuku vyššiu ako je aktuálna ponuka trhu, požiada zhotoviteľa o úpravu ceny náhradných dielov s dodržaním odchýlky + 5 % od výšky cien na trhu. Ak zhotoviteľ neupraví cenovú ponuku v súlade s požiadavkou objednávateľa, je oprávnený nakúpiť náhradné diely u iného hospodárskeho subjektu, ktorý ponúkol nižšiu cenu v rámci prieskumu trhu.

*Pokiaľ z opisu predmetu zákazky vyplýva priame alebo nepriame označenie výrobku alebo výrobcu, objednávateľ v takom prípade pripustí ekvivalentné plnenie (to zodpovedá „alebo ekvivalentný“), za ktoré bude považovať výrobok rovnakých alebo vyšších parametrov, ako je uvedené vo funkčnej špecifikácii a v technickej špecifikácii predmetu zákazky a ktoré bude plne kompatibilné s aktuálnym zariadením objednávateľa.*